Mjesec je dana od odluke o nastavku Sekai Taikaija.
Tragedija u Barceloni sada je iza nas.
Preostali borci naporno vježbaju.
Treniraju za priliku da postanu svjetski prvaci.
Zbog velike medijske pozornosti
naš će turnir sada pratiti više gledatelja nego ikad prije.
Borci i škole koji pobijede ubirat će plodove trijumfa.
Ulozi nikad nisu bili viši.
Zato sam došao ovamo, u Valley.
Sada kad su senseiji pristali završiti Sekai Taikai,
svi moramo surađivati
i pobrinuti se za to
da izbjegnemo dramatične događaje do kraja natjecanja.
-Uvijek si tako glupa? -Daj! Ovo je lako.
I ja volim hotdog kao svi, ali…
Ne možemo si priuštiti tri dobavljača veganske hrane.
Ljudi moraju jesti, Gavine. Nije to Fyre.
A moje plave strunjače baš si morao izbaciti?
Bile su pune gljivica i opasne za zdravlje.
Godinama govorim da u vlažnoj dvorani ne smije biti toliko bosih nogu.
Ne sviđa mi se ta riječ.
Koja? Dvorana?
Dosta!
Strunjače će biti crvene.
Jedna vrsta veganske hrane.
I 50 % od prodaje majica ide u diskrecijski fond Sekai Taikaija.
Oho! Čini se da će netko omastiti brk.
Ti se javljaš! A ona tvoja večera u Temeculi?
Osigurao sam dozvole za parkiranje.
-Nikoga ne zanimaju e-ulaznice? -Što fali papirnatima?
Osim što je 21. stoljeće?
Da se vratimo u doba kad žene nisu glasovale?
Da, ako ćeš tako začepiti.
-Ženomršče jedan… -Ne!
-Ljudi!
Dosta ove disfunkcionalnosti.
Kad uzmem mikrofon i nastavim turnir,
držat ćemo se posve profesionalno.
Kako to misliš, kad uzmeš mikrofon?
-Ja sam voditelj natjecanja. -Vraga! Slušaj.
Ne znam kako je u Austriji ili Slovačkoj,
odakle god da si došao, ali sad si u Valleyju.
A ovdje radimo na svoj način.
Imate pravo.
Riješit ćemo to kao nekad.
Drago mi je što se slažeš.
A kako se to nekad rješavalo?
Spremni?
-Još ne znam što točno… -Borite se!
Ima li još primjedbi?
Daryle? Jesi li živ?
Evo ga.
Sensei i vrtlar.
-'Jutro, Daniel-sane i Amanda-san. -Došao sam po hladnjak.
Idemo na obalu na izlet i kušanje vina.
Neka klinci češće sami treniraju. Ne znam kad smo bili u Ojaiu.
A ti? Cijeli ćeš dan ovdje rintati?
Ne, gledat ću maraton Skladišnih ratova.
Ostalo mi je još 16 epizoda.
Osam sati ćeš gledati
kako ljudi kopaju po napuštenim skladištima?
Da!
Oprostite. Živi li ovdje g. Toe-Gucki?
Toguchi.
Oprostite, g. Toguchi. Preporučeno pismo za vas.
-Hvala. -Potpišite, molim.
Imate krasan vrt. Izvana se i ne vidi.
Od Kumiko.
Ispričava se što mi nije uzvratila poziv.
Kaže da dugo nije primila poruku.
Problem s teleoperaterom.
Kaže da me voli.
Kao prijatelja.
Njezino srce pripada drugom.
Žao mi je, Chozene.
Da. Ona je na gubitku.
U redu je. Stvarno.
Možda sam pobrkao prijateljstvo i ljubav.
Idem gledati Skladišne ratove.
Pa, vrlo je zrelo reagirao.
Ne nasjedam na to.
U Španjolskoj je bio izvan sebe.
Smućkat će hektolitre koktela i naliti se.
Ne možemo ga ostaviti.
-Ali… -Ne možemo.
Onda ga povedimo.
Winnie Taylor želi da joj dogovorim spoj. Možemo ići učetvero.
-Jesu li dobar par? -Neće se vjenčati.
To je koja čaša chardonnaya i malo čavrljanja.
Ili mu je ovdje bolje?
Ne nudi više od 900 dolara, budaletino!
To je isto kao da spališ novčanik!
Idiote!
-Nazovi je. -Dobro.
Imamo rezervne čarape, papuče, punjač za mobitel.
Imaš li mjesta za ovo?
Mojoj mami je pukla guma na putu do rodilišta.
Ostatak puta se rolala. Stigla je u zadnji čas.
Sestre su je zvale Sretna Laura.
Mama ti je bila jaka žena.
Pokvari li nam se auto, možemo pozvati Uber.
Ne. Čista je lutrija tko te vozi.
Dobro. Onda ćemo nazvati Amandu.
Da dodamo i to ime na popis?
Nazvao bi kćer po ženi svog partnera u karateu?
Ne bih, kad tako kažeš.
Johnny, kako ti se sviđa ime Kopilica?
-Kopilica? -Aha.
To je često ime?
Dovodiš dijete
u dom grešnika.
Sve radimo naopačke, zar ne?
-Ne brinite se, ispravit ću to. -Ne preda mnom.
Ispravi to pred Njim.
Odsad ćemo biti poznati kao Binarni senseiji.
Jesu li ti se javili s MIT-a?
Jesu.
Nisam znao kako da ti kažem.
Ništa od toga.
Žao mi je, Eli.
U redu je. Upao sam na Caltech.
Super, Caltech!
Iskreno, bio bi mi prvi izbor da i ti studiraš ondje.
Ali ipak sam uzbuđen.
-Stari, to je fantastično. -Da.
Ako nam je ovo posljednja pustolovina, drago mi je što će biti legendarna.
-Što ima? -Evo ga!
Budući prvak Sekai Taikaija.
Ne trčimo pred rudo.
Nitko nije zaradio ni bod na Axelu.
Je li? To će se promijeniti.
Što je ovo?
Ovo će pomoći Miyagi-dou da pobijedi na Sekai Taikaiju.
-LaRussice? -Da.
Što radiš ovdje?
Naši momci treniraju skupa.
Znam da ćemo se boriti u polufinalu.
Ali ako se već borim protiv najbolje, onda želim trenirati s njom.
Neću se boriti.
Odustala sam.
Molim?
Budi sretna.
Jedna protivnica manje.
Jesi li razgovarala s Robbyjem?
Ne moram.
Više nikad neću obući kimono Cobre Kai. Ne možeš me uvjeriti.
To znači da ulazim u finale.
Moram se boriti znaš s kim.
Nitko ne zaslužuje batine više nego ona.
Treniraj sa mnom da je pobijedim.
Hajde.
Ovo ti je možda posljednja prilika da me šutneš u lice.
Bogat okus, puniji od očekivanog.
Voćni okus zrelih bobica.
Kakvog su točno okusa te bobice?
Ne znam, ali ovo ima okus sokića.
Chozene, svidjet će ti se Winnie.
Sam ide u školu s njezinom kćeri Moon.
Voli prirodu, ravnotežu, alternativu.
Neka te nadahne duh Miyagi-doa.
Ali ne spominji maraton Skladišnih ratova.
Molim?
Kakvo mjesto!
-Bok. -Bok.
Bok.
-Bok. -Bok.
-Drago mi je što te vidim. -Zdravo!
Winnie Taylor, ovo je naš prijatelj Chozen Toguchi.
Chozen! Predivno ime.
Znaš li da potječe od dvije riječi koje znače „iskrenost” i „poštenje”?
Nisam to znao.
Sjedni.
Oprostite što kasnim.
-Bila sam na reikiju. -Izvolite.
To je japanska duhovna praksa. Jesi li kad bio?
-Nisam. -Moraš!
Moj iscjelitelj Avram je fantastičan. Promijenit će ti život.
-Neka, hvala. -Chozene, mogao bi pokušati.
Daniel-sane, na Okinawi imamo izreku…
To znači: „Reiki je sranje.”
Winnie, možeš li vjerovati da naše cure idu na faks?
Ajme, Amanda! Uopće nisam spremna za to.
Nije ni on.
Sam se prijavljuje na studije diljem svijeta.
Teško ćemo se priviknuti.
Dobro kažeš.
Kad je Sage otišla na Pitzer,
mislila sam da će sve ostati isto.
To je samo 50 km od kuće.
Ali sve se promijenilo.
Dobro, ne baš sve.
Vidjet ćeš.
Ne možeš se pripremiti na emocionalni udarac koji osjetiš
kada prvo dijete ode od kuće.
Bioritam mi je još poremećen.
Ni tjedne zvučne kupke i iscjeljivanje kristalima…
Zato što su kristali također sranje.
Hvala lijepa.
Johnny Lawrence.
-Otkud ti ovdje? -Bok, stari.
-Drago mi je što te vidim. -I meni.
Imaš li onu kabinu u kojoj čovjek može neznancu govoriti gdje griješi
dok mu ne bude bolje?
Samo katolici imaju ispovjedaonice, ali možemo razgovarati.
Što se događa?
Kao što znaš, moja cura i ja čekamo dijete.
Znam. Samo što nije rodila, zar ne?
Da, ali problem je u tome što Carmen i ja nismo u braku.
Misliš da će ti Bog zamjeriti što će se dijete roditi izvan braka?
Tiše malo.
Johnny, opusti se.
Bog te neće kazniti jer nisi u braku.
-Jesi li siguran? -Sto posto.
Sad mi je lakše.
Nedavno sam je htio zaprositi, ali napio sam se i potukao s pet nindža.
Prijatelj je dobio 70 šavova. Nije bilo zgodno.
Onda sam htio poslije Sekai Taikaija,
ali nakon onoga u Barceloni, kad je onaj dečko…
Da, svi smo to vidjeli. Tragedija.
Pobijedimo li, mislio sam,
privući ćemo više učenika pa ću moći kupiti pravu kuću.
Htio sam je zaprositi na dan useljenja.
Htio sam da bude savršeno.
Sve je to normalno.
Ali da te nešto pitam.
Kad je zadnji put bilo savršeno?
Iskreno?
Nakon pobjede na Prvenstvu 1983.
Kad smo držali pehar, sve je bilo moguće.
Da. Sjećam se.
Kako su se zvale one dvije ženske s kojima smo završili?
-Kakvi komadi! Bile su divlje… -Želim ti reći da…
Želim ti reći da život nije savršen.
-Ima dobrih i loših dana. -Da.
Želimo da dobrih ima više.
Ali ako čekaš da sve bude savršeno
prije nego što nešto učiniš, nikad se nećeš pomaknuti s mjesta.
Ne čekaj da budeš sretan, Johnny.
Odvaži se.
Poduzmi nešto.
Tanya i Lorraine.
Da, Tanya i Lorraine!
Ovo je Fino integrirana generativna haptička tehnologija.
Skraćeno FIGHT.
Ovo je najnapredniji program za treniranje karatea na svijetu.
Što radi?
Stavi naočale pa ćeš vidjeti.
POKRETANJE…
Što ima?
ANALIZA PROTIVNIKA
Što vidiš?
Je li kul?
Ovo je ludo.
Prema podacima iz Axelovih borbi
razvili smo prediktivni algoritam i učitali ga u Miguelove slušalice.
Tako je. Miguel je danas Axel.
Imaš više prilika nego na turniru. Povećat ćeš izglede za pobjedu.
Kakve izglede sad imam?
Program je još u začetku pa…
VJEROJATNOST USPJEHA: 12 %
Imam samo 12 % izgleda za pobjedu?
Još nitko nije osvojio ni bod protiv njega.
A posljednji protivnik sad je mrtav.
Hej.
S obzirom na sve, 12 % odlično je za početak treninga.
I bilo bi nam koma da umreš.
Jeste li spremni?
Dobro, momci. Počet ćete malo sporije.
Treba nam nekoliko poteza da kalibriramo program.
POKRENI PROGRAM ALPHA001
Spremni?
Borite se.
Prednji kružni.
Dobar početak.
Provaljujemo.
Nisam to očekivala od takve dobrice.
Ako želiš biti najbolja, moraš imati petlju.
Tata mi je bio član odbora. Imamo doživotni pristup.
Prošli je put ovdje sve bilo drukčije.
Da.
Mrzile smo se iz dna duše.
Moraš se i dalje boriti kao da me mrziš ako me želiš pobijediti.
Ma nemoj?
Ovo je brutalno.
Što ćemo?
Jednostavno ćemo joj reći da ne smije ići.
Roditelji smo joj, imamo je zakonsko pravo spriječiti.
Dušo, mislim na Chozena i Winnie.
To mi je bila užasna ideja.
Naša će curica otići na drugi kraj svijeta
i više neće razgovarati s nama.
-Ma ne, stalno će nas zvati. -A ako ne budemo na istom kontinentu?
Kad smo mi budni, ona će spavati. Kad ona bude budna, mi ćemo spavati.
Znaš da voli dugo spavati.
Bit će čudo ako nas ikad nazove!
Molim vas…
-Da? -Molim… Još jednu.
-Ne, još puno. -Izvolite.
-Još. -Uzdravlje.
Jesi li za jedno čitanje?
Od kristala su gluplje samo tarot karte.
Oho, Chozene!
Jesi li se uopće veselio ovom spoju?
Oprosti.
Baš sam primio pismo s lošom vijesti.
Daniel i Amanda nisu me htjeli ostaviti samog.
Umjesto da gledam Skladišne ratove,
inzistirali su na tome da dođem, pijem vino i upoznam se s neznankom.
Nisi ti kriva.
Žao mi je što ti je danas teško.
Premda sam im zahvalna što su nas htjeli spojiti,
nije tako strašno gledati
kako Darrell Sheets masno plaća kutiju prljavih filtara za usisavač.
Voliš Skladišne ratove?
„Yup!”
Snimač mi je pun epizoda loših reality serija.
I meni!
-Ma daj! -90 dana do vjenčanja.
Floribama Shore.
-Prste sebi! -Ma ne!
Love After Lockup.
A Vanderpump Rules?
To se mora pogledati!
Sjećaš se Jamesa i Ally?
O, da.
Njihova je ljubav procvala nakon čitanja tarota
i još su zajedno.
Što će ti biti?
Dobro.
Podijeli karte.
NAJBOLJE IDEJE ZA PROŠNJU
POPULARNE IDEJE
UDVARAJ SE CVIJEĆEM
Cvijeće. Gdje da nađem cvijeće, kvragu?
Koji ti je vrag?
Prestani rezati moj grm!
PRIPREMITE POSEBAN OBROK
LIJEPO SE ODJENITE
Odjeća…
Eto!
Stari!
Ajme!
A sada dolje.
-Hej! -Dobro.
Hej!
Pokušajmo ponovno.
Spremni? Borite se!
Nešto ne valja.
Izgledi mu padaju brže nego kvantna čestica u gravitacijskom polju.
Ne može biti tako loše.
-Uh! -Da.
Da nisi pretjerao u kalibraciji prediktivnog algoritma?
Znam dizajnirati borbeni modul s umjetnom inteligencijom.
Tvoja virtualna stvarnost kasni.
Zanemarit ću to što si rekao.
Kako mi ide?
Još se kalibrira pa…
Žurili smo se s prototipom pa je možda…
-Bolje namjesti naočale. U redu je. -Da.
VJEROJATNOST USPJEHA: 4 %
Četiri posto?
Nije problem u naočalama.
-Bravo, LaRussice. -Hvala.
Lijepo je što smo opet ovdje.
Zar ne?
Valjda.
Zato ne smiješ odustati.
Daleko si dogurala.
Obje smo daleko dogurale.
Daj, prestani već jednom! Rekla sam ti da se povlačim.
Molim te, objasni mi tako da shvatim.
Kad obučem taj kimono, propadne sve do čega mi je stalo.
Kreese me uvuče u svoje lude planove.
Ugrozim odnos s prijateljima i Robbyjem.
Ne želim to više.
Nikad.
Evo je.
UDAJ SE ZA MENE
Carmen, hoćeš li me usrećiti…
Sranje.
Lažna uzbuna, cure.
Pet minuta odmora.
Nemojte daleko.
Pripremio si sve ovo?
Da.
Išao sam na tečaj kuhanja.
Imao sam nezgodu s tartufima.
Zeznuo sam stvar pa je sad tako kako jest.
Ukusnije je uz šampanjac.
Nema šampanjca!
Dijete.
Samo želim da naša kći odmah ima dvoje predanih roditelja.
Više od svega želim se oženiti vašom kćeri.
Da vidim!
Bio je mamin.
Posjetio sam Sida. Pristao mi ga je dati.
Još je seronja, ali smekšao se pod stare dane.
Predivan je.
Oprosti što sam vršila pritisak.
Dijete nije kopile.
Dijete ima sreću.
Carmen ima sreću.
Hoće li joj se svidjeti sve ovo? Je li dobro?
Ako je od tebe, uvijek je dobro.
Ona me zove.
Bok, Carmen.
Molim? Sad?
Baš sad?
Dobro, stižemo.
Što se događa?
-Johnny? -Puknuo joj je vodenjak.
Dobro.
Idemo.
-Idemo. -Idem.
Idemo!
Dijete stiže.
Izvući ćemo po jednu kartu za prošlost, sadašnjost i budućnost.
Moja prošlost je veoma komplicirana.
Karte to neće shvatiti.
Naopaki Pustinjak.
Velika usamljenost.
Imaš plemenite namjere,
ali nailaziš na zapreke zbog situacija opasnih po život.
Koje obično sâm izazoveš.
Što znači sljedeća?
Karta Smrti.
Razumijem.
To je metaforička smrt stare osobnosti
kad se pripremaš za preporod i novi život koji te čeka, zar ne?
Ne, doslovce znači da će netko umrijeti.
I to uskoro.
Možda čak i više ljudi.
Više mi se sviđa moje tumačenje.
Carica.
Moja budućnost?
Ovo znači da će tvom putovanju uskoro doći kraj,
a netko sličan tebi po snazi i odlučnosti
čekat će te na drugoj strani.
-Što će čekati? -To ovisi o tebi.
Partnerstvo?
Možda nešto više?
Možda ljubav?
Imaš nekoga, zar ne?
Imam.
Ali mi smo iz dvaju različitih svjetova.
To je nemoguće.
Chozene, nemoguć je samo
onaj put kojim ne pođeš.
Hvala, Winnie-san.
Karii.
Kako je boriti se s time na očima?
Vrlo realistično.
Vjerojatno i previše.
Nije važno kakve izglede imaš. Možeš pobijediti Axela.
Znam da sam dobar, ali očito nisam najbolji.
-Brojke to dokazuju. -Pusti brojke.
Ne. Prošli sam put dao sve od sebe.
Ali nisam uspio.
Odustat ćeš jer je Axel dobio bodove, a ti nisi?
Zašto nisi odustao kad sam te ja pobijedio?
Jer si znao kako si naporno trenirao.
Nije ti palo na pamet da odustaneš jer nije lako.
Zaboravi računalo.
Brojke su za slabiće. Važno je želiš li pobjedu.
-Naravno da želim. -Dokaži.
Vrati se. Trening još nije gotov.
Strašno, zvučiš isto kao moj tata.
Znamo da je vjerojatno pao iz matematike pa nije nezamislivo.
Dobro.
-Pazi što želiš. -Idemo!
Smijem li sjesti?
Dvorana je tvoja.
Oprosti što sam navaljivala.
Nisam shvatila koliko ti je ovo teško.
Napokon mi je dobro išlo.
A onda mi je mama umrla i sve se raspalo.
Mislila sam da mi je Cobra Kai jedini izbor.
Ali uništila sam odnos sa svima koje volim.
Imam sreću što Robby razgovara sa mnom.
Vratim li se u Cobru Kai, među nama je gotovo.
Ne bi to shvatila.
Zapravo, shvaćam.
Miguel misli da idem na UCLA.
Ali možda idem nekamo mnogo dalje.
Kamo?
Na Okinawi imaju jednogodišnji program.
Još me nisu primili pa ne znam, ali…
Oduvijek slušam tatine priče,
a g. Miyagi bio mi je poput djeda.
Oduvijek želim ići onamo.
Ali ne znam kako da to kažem Miguelu.
Nemoj se ugledati u mene.
Tajiš li nešto onima koje voliš, još im je gore.
Kad odlučiš, samo mu iskreno reci.
Ti i Miguel ćete se snaći.
To je dobar savjet.
Imam i ja jedan za tebe.
Nitko ti neće zamjeriti ako završiš borbu.
Nije bilo pametno što si se vratila u Cobru Kai,
ali nećeš izgubiti prijatelje.
Ni Robbyja.
Vjeruj mi da ti čuvamo leđa, bez obzira na to što piše na njima.
Osim toga, jedva sam čekala da vidim
koliko jako možeš šutnuti Zaru u lice.
Smiješ se jer se vraćaš na turnir ili…?
Što sjediš tu?
Moramo trenirati.
Da, sensei.
Ovo je bilo poslije vaše prve lekcije iz karatea.
Izvadit ću maleni kimono kad se vratimo.
Možemo se preseliti.
Anthony može naučiti strani jezik, a mi novu kulturu i običaje.
Bože mili!
Moramo ići.
Popili smo tri boce vina. Ne mogu voziti.
Ja mogu.
-Molim? -Ne mogu.
Chozene!
-Idemo Uberom! -Gospodine!
Tako treba!
Stari, 42 %!
Što kažeš na to da ja dođem u Pasadenu na zimu, a ti u Cambridge na proljeće?
I ljetni tečajevi na Stanfordu.
Može.
Kako se osjećate? Dobro?
Nisam to propustio?
Ne, razmak između trudova još je šest minuta.
Imate malo vremena.
Dobro? Vratit ću se.
Hvala, doktorice. Kako si? Trebaš još jedan jastuk? Donijet ću ga.
-Gdje je gumb za hitne slučajeve? -Dobro sam, Johnny.
Puno mi je bolje sada kad si došao. Malo se bojim.
Stvarno?
Što to imaš na sebi?
Ovo? Da.
Planirao sam to učiniti u drugim okolnostima, ali sad je najbolji trenutak.
Carmen.
Ti si žena mojih snova.
Zbog tebe sam bolji čovjek.
Jedva čekam da vidim kako ćeš opaka mama biti našoj kćeri.
Usrećila si me. Samo bi me još nešto više usrećilo.
Carmen Diaz,
hoćeš li se udati za mene?
O, Johnny.
Promijenio si mi život iz temelja.
I volim te.
Da.
Tisuću puta da.
Dobro.
Jedva čekam da se vjenčamo.
Drago mi je što to kažeš.
Ljudi, dođite!
Bok.
Znam da nisi ovako zamišljala vjenčanje.
Možemo prirediti veliko slavlje kod Don Cuca.
Sad samo želim biti tvoj muž.
Ovdje su svi koje volim.
Hajdemo.
Brzo.
Dragi naši,
okupili smo se ovdje da proslavimo ujedinjenje dvoje divnih ljudi.
Ostat će najbolji prijatelji bez obzira na sve što im budućnost nosi.
Pomagat će jedno drugomu da postanu jači.
Ostavit će po strani svoje razlike
i stvoriti nešto predivno.
Jer smisao braka je obitelj.
Ljudi s kojima provodimo vrijeme i koje svaki dan podupiremo.
Odlukom da stupite u brak
do kraja života posvećujete se obitelji koju ste zasnovali.
Bez sumnje mogu reći
da je ovo opaka obitelj.
Dakle, Johnny, uzimaš li Carmen za svoju ženu?
Nego što.
Uzimam.
Carmen, uzimaš li Johnnyja za svog muža?
Uzimam.
Na temelju ovlasti koje su mi dali država Kalifornija i grad Burbank
proglašavam vas mužem i ženom.
Johnny Lawrence, možeš poljubiti mladenku.
Što je?
Dijete stiže.
Hvala što ste došli. Vrijeme je da se pokupite.
Bit će sve super.
Tutanj, ljudi!
Sjećaš li se one večeri prije Samina rođenja
kad si rekla da će nam se život zauvijek promijeniti, a ja sam pošizio?
Ti si pošizio?
Nisam poludjela samo zato što si bio onako miran.
-Imala si pravo. -Da.
Život nam se okrenuo naglavačke i naopačke.
Ali ne bih promijenio ama baš ništa.
Ni ja.
Sljedeća faza bit će puna nepoznanica.
Ali preživjet ćemo onako kako uvijek preživimo.
Jer to radimo zajedno.
Do kraja, LaRusso.
Zauvijek.
Volim te.
Dobro.
Želite li je upoznati?
Da.
Ovo je mala Laura.
Nazvali smo je po Johnnyjevoj majci.
I savršena je.
Dobro došla u Valley, Laura.
Tvoja braća i ja donijet ćemo ti pehar.
Prijevod titlova: Sanja Vorkapić Velić